รัฐบาลมึนไม่พบทุจริตลงทุนน้ำ
โต้งโยนเผือกร้อนให้ภาคีเครือข่ายต้านคอร์รัปชั่นส่งเรื่องให้ปปช.ปปท.สอบ
14 ก.ค. 2555

โต้งโยนเผือกร้อนให้ภาคีเครือข่ายต้านคอร์รัปชั่นส่งเรื่องให้ปปช.ปปท.สอบ
“กิตติรัตน์” แจงเครือข่ายต้านคอร์รัปชั่นเจอทุจริตส่งให้ ป.ป.ช. และ ป.ป.ท. ตรวจสอบ ยันรัฐบาลยังไม่พบทุจริต
นายกิตติรัตน์ ณ ระนอง รองนายกรัฐมนตรีและ รมว.คลัง กล่าวว่า กรณีที่ภาคีเครือข่ายต่อต้านคอร์รัปชั่น พบว่ามีการหักหัวคิว 40-50% จากโครงการป้องกันน้ำท่วมระยะสั้น ในการปรับปรุงถนน ขุดลอกคูคลองในโครงการลงทุนน้ำในต่างจังหวัดหลายโครงการ สามารถส่งเรื่องให้คณะกรรมการป้องกันและปราบปรามการทุจริตแห่งชาติ (ป.ป.ช.) หรือสำนักงานคณะกรรมการป้องกันและปราบปรามการทุจริตในภาครัฐ (ป.ป.ท.) ดำเนินการได้เลย เพราะเป็นองค์กรที่มีอำนาจตรวจสอบโดยตรง
นายกิตติรัตน์ กล่าวว่า โครงการลงทุนน้ำเร่งด่วน 3.5 แสนล้านบาท เพิ่งมีการดำเนินการไปเพียง 3 หมื่นล้านบาท ส่วนที่เหลือจะให้องค์กรนานาชาติ ซึ่งได้รับรองจากสถานทูตของประเทศนั้น ทำให้มั่นใจว่าไม่น่าจะมีปัญหาเรื่องของความไม่โปร่งใส หรือเรื่องการจ่ายค่าหัวคิวการทุจริต
สำหรับการให้จัดซื้อจัดจ้างด้วยวิธีพิเศษนั้น รัฐบาลมีความจำเป็น เพราะโครงการลงทุนในเรื่องน้ำเป็นเรื่องจำเป็นเร่งด่วน และการประมูลแบบปกติมักมีปัญหาล่าช้า และความล่าช้าก็ไม่ได้หมายความว่าไม่มีการทุจริตเกิดขึ้น
ด้านนายประมนต์ สุธีวงศ์ ประธานภาคีเครือข่ายต่อต้านคอร์รัปชั่น กล่าวว่า ภาคีจะส่งเรื่องการทุจริตที่ได้รับการร้องเรียนในหลายโครงการให้รัฐบาลดำเนินการก่อนเป็นอันดับแรก หากไม่ได้รับความร่วมมือจากรัฐบาล ก็จะส่งเรื่องให้ ป.ป.ช. ดำเนินการต่อไป
นายประมนต์ กล่าวว่า เป็นห่วงโครงการลงทุนน้ำในส่วน 3 แสนล้านบาท ที่รัฐบาลจะดำเนินการต่อไป โดยในส่วนของการประมูลออกแบบที่ให้ต่างชาติเข้ามาออกแบบนั้นไม่น่าเป็นห่วง แต่หลังจากที่มีการออกแบบโครงการลงทุนและมีการว่าจ้างผู้รับเหมานั้น หากรัฐบาลให้มีการจัดซื้อจัดจ้างโดยวิธีพิเศษ ก็จะทำให้เกิดการทุจริตคอร์รัปชันเกิดขึ้นมาได้ เพราะถือว่าเป็นเรื่องยากในการตรวจสอบที่ไปที่มา
ประธานภาคีเครือข่ายต่อต้านคอร์รัปชั่น กล่าวว่า ที่ผ่านมามีทั้งหน่วยราชการที่ให้ความร่วมมือและไม่ให้ความร่วมมือในการปราบปรามทุจริต ซึ่งจากการที่เครือข่ายส่งเจ้าหน้าที่ลงไปสำรวจโครงการต่างๆ ก็พบการทุจริตเพิ่มมากขึ้น
นายอภิสิทธิ์ เวชชาชีวะ ผู้นำฝ่าย ค้านในสภาผู้แทนราษฎร กล่าวว่า รัฐบาลควรมีความชัดเจนในเรื่องราคากลางตามที่ ป.ป.ช.เสนอ m